Document ID: 31994R1278

31994R1278
L 140/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1278/94 НА СЪВЕТА
от 30 май 1994 година
за изменение на Регламент (ЕИО) № 338/91 за определяне на стандарта на Общността за качеството на пресни и охладени кланични трупове на овце и на Регламент (ЕИО) № 2137/92 относно скàла на Общността за класификация на кланичните трупове на овце и определяне на стандарта на Общността за качеството на пресни и охладени кланични трупове на овце
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 3013/89 на Съвета от 25 септември 1989 г. относно общата организация на пазара на овче и козе месо (1), и по-специално член 4, параграф 2 от него,
като взе предвид предложението на Комисията,
като има предвид, че Регламент (ЕИО) № 338/91 на Съвета от 5 февруари 1991 г. за определяне на стандарта на Общността за качество на пресни и охладени кланични трупове на овце (2) e приложим до края на 1993 пазарна година в очакване да се определят съандартите за класификация на кланични трупове в Общността;
като има предвид, че значителен напредък по отношение на прилагането на класификацията на кланични трупове все още не е отбелязан, за да бъде възможно определянето на въпросните стандарти; като има предвид, че следва да се удължи срокът на настоящия стандарт за качество до края на 1997 пазарна година;
като има предвид, че е наложително докладът на Комисията по повод на прилагането на Регламент (ЕИО) № 2137/92, първоначално предвиден за не по-късно от 31 декември 1995 г., да бъде изготвен не по-късно от 31 декември 1996 г. и да бъде придружен от предложение относно ново определение на стандарта за качество, което ще се прилага прогресивно от началото на 1998 пазарна година; като има предвид, че в резултат целта за задължителното прилагане на скàлата на Общността, първоначално предвидено най-рано за края на 1996 г., не може да бъде постигната по-късно от края на 1999 г.;
като има предвид, че е необходимо да се измени приложение III към Регламент (ЕИО) № 2137/92, с цел да се отчитат качествените изисквания по отношение на степента на залоеност,
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (ЕИО) № 338/91 алинея втора се заменя със следния текст:
„Прилага се за пазарните години от 1991 до 1997 включително.“
Член 2
Регламент (ЕИО) № 2137/92 се изменя, както следва:
1.
Член 8 се заличава.
2.
Член 9 се изменя, както следва:
-
в първа алинея „31 декември 1995 г.“ се заменя с „31 декември 1996 г.“
-
във втора алинея „1996 пазарна година“ се заменя с „1999 пазарна година“ и „1 януари 1997 г.“ се заменя с „1 януари 2000 г.“
3.
Приложение III се заменя с приложението към настоящия регламент.
Член 3
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 май 1994 година.

Labels: 7
3
17